

**ประกาศองค์การบริหารส่วนตำบลโจดหนองแก**

**เรื่อง สอบราคาซื้อรถยนต์บรรทุก (ดีเซล) ขนาด 1 ตัน ขับเคลื่อน 2 ล้อ แบบดับเบิ้ลแค็บ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ด้วยองค์การบริหารส่วนตำบลโจดหนองแก อำเภอพล จังหวัดขอนแก่น มีความประสงค์จะสอบราคาซื้อ

รถบรรทุก (ดีเซล) ขนาด 1 ตัน ขับเคลื่อน 2 ล้อ แบบดับเบิ้ลแค็บ ปริมาตรกระบอกสูบไม่น้อยกว่า 2,400 ซีซี

จำนวน 1 คัน งบประมาณ 787,000 บาท (เจ็ดแสนแปดหมื่นเจ็ดพันบาทถ้วน) ราคากลาง 787,000 บาท

(เจ็ดแสนแปดหมื่นเจ็ดพันบาทถ้วน) โดยมีคุณสมบัติและรายละเอียดดังนี้

1. เป็นกระบะสำเร็จรูป

2. ห้องโดยสารเป็นแบบดับเบิ้ลแค็บ 4 ประตู

3. เป็นราคารวมเครื่องปรับอากาศ

4. ราคารวมภาษีสรรพสามิต

(รายละเอียดตามเอกสารแนบท้ายประกาศ)

**ผู้มีสิทธิเสนอราคาจะต้องมีคุณสมบัติ ดังต่อไปนี้**

1. ผู้เสนอราคาเป็นผู้มีอาชีพขายพัสดุที่สอบราคาซื้อดังกล่าว

2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันนั้น

4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่ หน่วยงานราชการ ณ วัน ประกาศสอบราคาซื้อ หรือ ไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาซื้อครั้งนี้

5. ต้องมีหลักฐานการเป็นตัวแทนจำหน่ายหรือตัวแทนจำหน่ายช่วงจากผู้ผลิต โดยมีหนังสือแต่งตั้งเป็นลายลักษณ์อักษรมาแสดงในวันที่เสนอราคา

6. ผู้เข้าเสนอราคาต้องส่งตัวอย่าง แคตตาล็อก หรือแบบรูป และรายละเอียดไปพร้อมกับใบเสนอราคา

7. ผู้ประสงค์จะเสนอราคาต้องปฏิบัติตามประกาศคณะกรรมการป้องกันและปราบปรามการ

ทุจริตแห่งชาติ เรื่องหลักเกณฑ์และวิธีการจัดทำและแสดงบัญชีรายรับรายจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐ พ.ศ. 2554 และที่แก้ไขเพิ่มเติม ตามรายละเอียดดังนี้

(1) บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับ

รายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

(2) บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

(3) คู่สัญญาต้องรับจ่ายเงินผ่านบัญชีธนาคาร เว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้

/กำหนดยื่นซอง...

-2-

**กำหนดยื่นซองสอบราคา** ตั้งแต่วันที่ 22 เดือน กรกฎาคม พ.ศ. 2557 ถึงวันที่ 5 เดือนสิงหาคม

พ.ศ. 2557 โดยมีรายละเอียดดังต่อไปนี้

- ยื่นซองสอบราคา ณ องค์การบริหารส่วนตำบลโจดหนองแก ตั้งแต่วันที่ 22 เดือน กรกฎาคม พ.ศ. 2557 ถึง 4 เดือน สิงหาคม พ.ศ. 2557 ในวันและเวลาราชการ

- ยื่นซองสอบราคา ณ ศูนย์ข้อมูลข่าวสารการซื้อหรือการจ้างของ อบต. ระดับอำเภอ ที่ว่าการอำเภอพล ชั้น 2 จังหวัดขอนแก่น ในวันที่ 5 เดือน สิงหาคม พ.ศ. 2557 เวลา 08.30 น. – 16.30 น.

**กำหนดเปิดซองสอบราคา** ในวันที่ 6 เดือน สิงหาคม พ.ศ. 2557 ตั้งแต่เวลา 09.30 น.

เป็นต้นไป ณ ศูนย์ข้อมูลข่าวสารการซื้อหรือการจ้างของ อบต. ระดับอำเภอ ที่ว่าการอำเภอพล ชั้น 2

จังหวัดขอนแก่น

ผู้สนใจติดต่อขอซื้อเอกสารสอบราคาในราคาชุดละ 700 บาท ได้ที่ทำการองค์การบริหารส่วนตำบล

โจดหนองแก ตำบลโจดหนองแก อำเภอพล จังหวัดขอนแก่น ระหว่างวันที่ 22 เดือน กรกฎาคม พ.ศ. 2557

ถึงวันที่ 4 เดือน สิงหาคม พ.ศ. 2557 หรือสอบถามทางโทรศัพท์หมายเลข 0-4321-0758 ในวันและเวลาราชการและทางเวปไซต์ www.jotnongkae.go.th

ประกาศ ณ วันที่ 22 เดือน กรกฎาคม พ.ศ. 2557

ร้อยตำรวจตรี

(วัฒนชัย ประไกรวัน)

นายกองค์การบริหารส่วนตำบลโจดหนองแก

**เอกสารแนบท้ายประกาศสอบราคาซื้อ เลขที่ 5/2557**

**ลงวันที่ 22 กรกฎาคม 2557**

1. เกียร์ธรรมดา แบบขับเคลื่อน 2 ล้อ

2. ล้อแบบอัลลอยด์

3. ระบบเบรกหน้าแบบดีสก์เบรกมีครีบระบายความร้อน หลังแบบดรัมเบรก

4. พวงมาลัยพาวเวอร์

5. กระจกหน้านิรภัย 2 ชั้น กระจกประตูปรับด้วยไฟฟ้าทั้ง 4 บาน

6. ระบบช่วงล่างตามมาตรฐานโรงงานผู้ผลิต ซึ่งพ่นกันสนิมแล้ว

7. ติดตั้งฟิลม์กรองแสงชนิดป้องกันแสง UV ได้

8. มียางปูพื้นทั้งด้านหน้าและด้านหลังของแท้จากบริษัทผู้ผลิต

9. พื้นปูกระบะแม็กลายเนอร์

10. มีเครื่องเสียงวิทยุ ซีดี ตามมาตรฐานของบริษัทผู้ผลิต

11. ผู้เสนอราคาจะต้องมีศูนย์บริการภายในจังหวัดขอนแก่นไม่น้อยกว่า 3 แห่ง และต้องผ่านมาตรฐาน ISO 9001 : 2008 พร้อมแนบเอกสารในวันยื่นซองสอบราคา

เป็นของแท้ ของใหม่ ไม่เคยถูกใช้งานมาก่อน ไม่เป็นของเก่าเก็บ อยู่ในสภาพที่จะใช้งานได้ทันที และมีคุณลักษณะเฉพาะตรงตามที่กำหนดไว้ในเอกสารสอบราคา

ร้อยตำรวจตรี

(วัฒนชัย ประไกรวัน)

นายกองค์การบริหารส่วนตำบลโจดหนองแก